בענין תקיעת שופר בתעניות

במדבר י:ט, רמב"ם הלכות תעניות א:א-ד

צורת השופר:

משנה ראש השנה כו: וגמרא עד סוף הדף, מסורת הש"ס והגהות הב"ח שם

מהו שיטת רבי יהודה בשופר של תעניות? מהו שיטת רבי לוי? מה הסברא של כל שיטה?

רש"י על הגמרא שם

ירושלמי ראש השנה פרק ג ריש הלכה ג וריש הלכה ד

רמב"ן דרשה לראש השנה "מ"מ שנינו שכל השופרות ... אין בו גמגום"

רשב"א על הגמרא שם, ריטב"א שם ד"ה ובתעניות בשל זכרים, ד"ה וחזינן לר' יהודה, ד"ה אמר ר' לוי וכו'

מאירי שם ד"ה שופר של ראש השנה

מרומי שדה שם ד"ה א"ר לוי כו'

רמב"ם הלכות תעניות א:ד, לחם משנה שם ד"ה אם היו במקדש מריעין בחצוצרות וכו'

[מה הסברא של כל שיטה בענין שופר של ראש השנה ? תוס' שם ד"ה של יעל פשוט, ד"ה רבי יהודה, ריטב"א שם ד"ה שופר של ר"ה של יעל פשוט, ד"ה שוה היובל, מאירי שם ד"ה שוה היובל לר"ה, מרומי שדה שם ד"ה מר סבר בר"ה כמה דכייף איניש דעתיה טפי מעלי, רמב"ן דרשה לראש השנה "נמצא עכשיו שלש מדות בשופר ... ואמר הפריז על מדותיו"]

האם תוקעים בתעניות בגבולין בשופר או בחצוצרות?

גמרא ראש השנה כז. "רב פפא בר שמואל סבר ... אבל בעלמא לא"

בעל המאור שם (דף ו. באלפס) ד"ה תנ"ה בד"א במקדש, מלחמת ה' שם

רשב"א שם ד"ה תניא נמי הכי, מאירי שם "מה שביארהו במשנה מקום שיש חצוצרות ...גועין אנו כבהמה"

גמרא תענית יד. "מה אלו יתירות על הראשונות ... אבל בעננו לא", רמב"ן שם דף טו. "וקשיא לו היכי אמרינן הכא בשופרות ..."

למה אין תוקעין בתעניות בזמן הזה?

ריטב"א תענית יד. "מיהו איכא למידק ... כיון שאין לנו חצוצרות", שו"ת אגרות משה או"ח ח"א סי' קסט

רמב"ן דרשה לראש השנה "הרי ששנינו במשנה זו ובתעניות בשל זכרים ... מפני שהיא אצל המפרשים קשה ועמומה"

משנה ברורה תקעו:א "ותמה מ"א ..."

תלמוד ירושלמי מסכת ראש השנה פרק ג

הלכה ג מתני' שופר של ר"ה של יעל פשוט ופיו מצופה זהב ושתי חצוצרות מן הצדדין שופר מאריך וחצוצרות מקצרות שמצות היום בשופר: גמ' א"ר יונה כדי שיפשטו לבם בתשובה...

הלכה ד מתני' ובתעניות של זכרים כפופין ופיו מצופה כסף ושתי חצוצרות באמצע שופר מקצר וחצוצרות מאריכות שמצות היום בחצוצרות: גמ' א"ר יונה כדי שיכופו את לבם בתפלה ...

הלכה ה מתני' שוה היובל לראש השנה לתקיעה ולברכות ר' יהודה אומר בראש השנה תוקעין בשל זכרים וביובל בשל יעלים: ... א"ר יוחנן טעמיה דר' יהודה כדי ליתן את המצוי על המצוי ואת שאינו מצוי על שאינו מצוי:

דרשת הרמב"ן ז"ל לראש השנה

מ"מ שנינו שכל השופרות כשרין חוץ משל פרה ואחר כך שנו במשנה זו שופר של ראש השנה של יעל פשוט ופיו מצופה זהב ושתי חצוצרות משני צדדין שופר מאריך וחצוצרות מקצרות שמצות היום בשופר, ובתעניות בשל זכרים כפופים ושתי חצוצרות באמצע שופר מקצר וחצוצרות מאריכות שמצות היום בחצוצרות [נ"א - שוה היובל לר"ה לתקיעות ולברכות], ר' יהודה אומר בראש השנה תוקעין בשל זכרים וביובלות בשל יעלים, ונפסקה הלכה כר' יהודה, והשתא קשיא רישא אסיפא, כך פי' המפרשים המשנה הזו, דכל השופרות כשרין דינא קתני דכולן אם תקע בהן יצא, אבל שופר שבמקדש שהיא מצוה שלכתחילה היה של יעל פשוט, ולא פליגא ארישא כלל דכולה הך מתני' מצוה הנוהגת במקדש קתני, כדקאמר נמי ופיו מצופה זהב ושתי חצוצרות וכו' שכל אלו אינן עכוב אלא מצוה דבמקדש נינהו, וכן כולה במקדש קתני, ונראין הדברים דהא דקתני זכרים כפופים זכרים לאו דוקא אלא בכפופים בלחוד קפיד תנא, ורישא דקתני של יעל פשוט בפשוט בלחוד קפיד, דיעל לא מיכתב כתיב ולא מרמז רמיז כלל, אלא בעי תנא פשוט זכר ליום טוב שתרום קרננו, ונקיט של יעל דהוא פשוט והוא הדין לכל הפשוטים, וכן סיפא בעי תנא כפוף כדי שיכופו לבם בתשובה, ונקט של זכרים דהן כפופים והוא הדין לכל הכפופים, וכל זה למצוה, דהא ר' יהודה אמר בראש השנה תוקעין בשל זכרים וביובלות בשל יעלים, וראש השנה מיובל גמר בג"ש שיהיו כל תקיעות של חודש השביעי כזה, ואין לנו בראש השנה שופר אלא מיובל, אלא ודאי לענין הדברים המעכבין בתקיעה ראש השנה ויובל אחד הוא, דהא דאוריתא אינון, אבל פשוטין וכפופין לאו דאוריתא ואינן מעכבין כלל אלא שבחרו להם חכמים כן לכתחילה, והכי לישנא דגמרא אמר ר' לוי מצוה של ראש השנה ושל יום הכיפורים בכפופים [נ"א - ושל כל השנה בפשוטין]:

והקשו בתוספות ר' לוי כמאן סבירא ליה בשל כל השנה דהא ר' יהודה לא פליג אתעניות דמתני' ומודה הוא לת"ק דקאמר ובתעניות בשל זכרים כפופים, ולא תירצו בה אלא גמגום, ולאו קושיא היא דהא בין תנא קמא בין ר' יהודה כולהו אמרי דאין כל התקיעות של ראש השנה ויובל ותעניות שוות, ולכולי עלמא בפשוטין וכפופים תוקעין, אלא דלת"ק בי"ט פשיטות עדיף ובתעניות כפיפה עדיף, ולר' יהודה ראש השנה נמי כיון דיום דין הוא כפיפה עדיפה כתעניות, ונשאר פשיטות ליובל, ואתא ר' לוי וראה דבריו של ר' יהודה בכפיפה דראש השנה, וראה דבריו של ת"ק דשוה היובל לראש השנה לגמרי, ופסק ששניהם בכפופין דשניהם יום דין הם, ומעתה על כרחינו של כל השנה בפשוטין שהרי הכל שווין שאין כל התקיעות שוות, ושל יובל משונה הוא משל שאר תעניות, וזה דבר ברור אין בו גמגום:

וגרסינן בפ"ק (ט"ז א') אמר ר' אבהו למה תוקעין בשופר של איל אמר הקדוש ברוך הוא תקעו לפני בשופר של איל כדי שאזכור לכם עקידת יצחק אביכם, וההיא לאו ממתני' היא שהרי פירשנו דתנא דמתני' בכפופים בלחוד קפיד, וכל הכפופים כשרין אפילו לכתחילה, אלא ר' אבהו מנהגא נקט וטעמא דמנהגא מפרש, והכי קאמר למה תוקעין עכשיו בשופר של איל ומחזרין עליו למצוה מן המובחר כדי שיזכור לנו הקדוש ברוך הוא עקידת יצחק אבינו, והא דקאמר אמר הקדוש ברוך הוא תקעו לפני בשופר של איל וכו' הכי קאמר אמר הקדוש ברוך הוא תקעו לפני בשופר כדי שאזכור לכם עקידת יצחק אנו עושים איל כאיל דכל דדמי טפי עדיף, וכן אמרו לפני מלכיות זכרונות ושופרות וכו' אסמכתא בעלמא לומר כיון שצוה בתקיעת שופר אנו מדקדקים על עצמינו כאילו אמר לנו אמרו לפני וכו', וכיוצא במימרא זו של ר' אבהו במסכת תעניות (ט"ז א') למה יוצאין לבית הקברות וכו' ולמה מתכסין בשקים, כלומר למה נהגו כך ואינו שנוי לא במשנה ולא בברייתא.

נמצא עכשיו שלש מדות בשופר כל השופרות כשרין בדיעבד בין פשוטין בין כפופין, חוץ משל פרה שהוא קרן, ולכתחילה מצוה בכפופין, ופירשו בירושלמי כדי שיכופו לבם לתפלה, בכל הכפופין תוקעין ומצוה מן המובחר בשל איל, והוא מן הכפופין לזכרון העקידה, ומ"מ כל השופרות כשרין ולא הקרנות שהן עצם אחד כמו שפירשנו, שהפירוש הזה אמת ויציב וטוב ויפה יחלוק עליו מי שירצה לחלוק ויודה בו מי שרוצה להודות, והרמב"ם ז"ל פסק כל השופרות פסולין חוץ מקרן של כבש, היה סבור דסיפא דמתני' פליגא ארישא, וזה ודאי אינו נכון כמו שפירשנו, ולא כן דעת כל הגאונים, וכבר הגיה עליו הראב"ד ז"ל ואמר הפריז על מדותיו.

ומ"מ אף על פי ששנינו כל השופרות כשרין יש לעיין בשל בהמה או חיה טמאה, ממה שאמרו (שבת כ"ח א') לא הוכשרו למלאכת שמים אלא של בהמה טהורה בלבד וכו', וכאן אמרו כיון דלזכרון אתי כלפנים דמי, וזה צ"ע.

הרי ששנינו במשנה זו ובתעניות בשל זכרים כפופים ושתי חצוצרות באמצע שופר מקצר וחצוצרות מאריכות שמצות היום בחצוצרות, ואיתמר עלה בגמרא במה דברים אמורים במקדש אבל בגבולין מקום שיש שופר אין חצוצרות מקום שיש חצוצרות אין שופר, וכך הנהיג ר' חלפתא בצפורי ור' חנניה בן תרדיון בסכני, וכשבא דבר לפני חכמים אמרו לא היו נוהגין כן אלא בשערי המקדש בלבד ובהר הבית, אמר ר' אחא ואיתימא ר' יהושע בן לוי מאי קראה בחצוצרות וקול שופר וגו' לפני המלך ה' הוא דבעינן חצוצרות וקול שופר אבל בעלמא לא, ופירושו בד"א דעבדינן תרוייהו חצוצרות ושופר במקדש, אבל בעלמא מקום שיש שופר כגון ראש השנה שמצות היום בשופר כדקתני רישא, אין חצוצרות כלל, מקום שיש חצוצרות כגון סיפא דתעניות שמצות היום בחצוצרות אין שופר כלל, וכן פרש"י ז"ל, נמצא עכשיו דבתעניות בגבולין חצוצרות ולא שופר.

וכתב ה"ר זרחיה הלוי ז"ל בספר המאור ואני תמה ממה שראיתי בתשובת הגאונים ז"ל נהגו לתקוע בתעניות בשופר, ולפי משנה זו נראה שאין לנו לתקוע בתעניות בגבולין אלא בחצוצרות, זה לשונו, ואני אומר שסמכו הגאונים על אותה הלכה שהיא בפ"ק דתעניות (י"ב ב') דתנן שבאלו מתריעין ונועלין את החנויות ואיתמר עלה בגמרא במה מתריעין רב יהודה אמר בשופרות ורב יהודה בריה דרב שמואל בר שילת משמיה דרב אמר בעננו, ואמרינן בשופרות דכולי עלמא לא פליגי דקרי ליה התרעה ותניא נמי התם אין פוחתין משבע תעניות על הציבור ובהן שבע [נ"א: שבע שבע] התרעות וראיה לדבר יריחו ויריחו בשופרות הוה כדכתיב שופרות היובלים, משמע מהך דהתרעה דתעניות בשופר היא ולא בחצוצרות, ויש מקצת חכמים נדחקין בזה ומוקמי לה במקדש, ועוד מצאתי בירושלמי (ר"ה פ"ג ה"ד) ראיה לדברי הגאונים קומי ר' יהושע בן לוי תקעין בתעניתא ר' יוסי בעי ויתקעון קומי בחצוצרתא ולא שמיע דתני חצוצרות במקדש ולא חצוצרות בגבולין, אלמא אין חצוצרות בגבולין כלל לא בראש השנה ולא בתעניות, והטעם דחצוצרות בכנופיא דכל ישראל כתיבי ולא בתענית דעיר אחת ומדינה אחת, והא דתני מקום שיש חצוצרות אין שופר היינו בכינופיא דכל ישראל, כגון בשעת מלחמה דוהרעותם בחצוצרות כתיב, והיו מתפללין זכרונות ושופרות כדאמר במסכת תעניות לפי שאין אומרים זכרונות ושופרות אלא בראש השנה וביובל ובשעת מלחמה, אלמא בשעת מלחמה אומרין אותם ותוקעין בשעת התפילה בחצוצרות כדכתיב, ואין שם שופר, ובירושלמי דמסכת תעניות (פ"ב ה"א) נמי אמרינן ולמה תוקעין בקרנות לומר חשבינו כאלו גועים כבהמה לפניך.

כל אלו סמכים וראיות למנהג הגאונים, כל שכן שהיה מעשה בשתי ישיבות ומנהג אבותיהם בידיהם מימות רב אשי, לפיכך נהגנו אנו בספרד לתקוע בשופרות בתעניות של התרעה, ושמעתי שאין עושין כן בצרפת כלל, שמא הם סבורין דמה שאמרו (פסחים נ"ד ב') אין תענית צבור בבבל אפילו לתפילה קאמר, כלומר לעשרים וארבע ולנעילה ולתקיעות, ואנו כבר עמדנו (בחידושים ריש תענית) על עיקר זה הדבר בראיות מן הגמרא ובמעשה מן הגאונים שיש תענית צבור בבבל לכל ענין תפילה לענין נעילה ולעשרים וארבע ולתקיעות.

ועוד אני סובר שנמנעו בצרפת מתקיעות ממה שראיתי בתוספות שכתבו כלשון הזה, וכך הנהיג ר' חלפתא בצפורי ור' חנניה בן תרדיון בסכני לתקוע בשניהם בשופר וחצוצרות ואמרו לא היו נוהגין כן אלא במקדש בלבד אבל בגבולין מקום שיש שופר וכו', ובמסכת תעניות אינו משמע כן אלא כך משמע לשם אמרו לא היו עושין שום תקיעה לא בשופר ולא בחצוצרות אלא בשערי המזרח, דלשם אינו מזכיר לא שופר ולא חצוצרות אלא הכי קתני והם מריעין ותוקעין ומריעין וכך הנהיג ר' חלפתא וכו', וכשבא דבר לפני חכמים אמרו לא היו נוהגין כך וכו', כל זה לשונם, ועוד האריכו, וזה ודאי טעות הוא ואולי אירע להם משבוש הנוסחאות באותה הלכה, אבל דבר ברור הוא דקאמר התם ומוסיפין עליהם עוד שש אותן שש היכן אומרן בין גואל לרופא ומאריך בגאולה והן עונין אחריו אמן, וכך היו נוהגין בגבולין, אבל במקדש אומרין ברוך ה' אלהים אלהי ישראל מן העולם ועד העולם ברוך גואל ישראל, והן עונין אחריו ברוך שם כבוד מלכותו לעולם ועד, וכל כך למה לפי שאין עונין אמן במקדש, ועל הא קתני וכך הנהיג ר' חלפתא בצפורי וכו' לומר ברוך ה' אלהים אלהי ישראל מן העולם וכו' והיו עונין ברוך שם כבוד מלכותו לעולם ועד ותוקעין ומריעין ותוקעין, ועל זה אמרו שם שכשבא דבר לפני חכמים אמרו שאין זה בגבולין אלא במקדש, ובכאן אמרו על השופר וחצוצרות שאין שניהם בגבולין אלא במקדש, והכל ענין אחד הוא, שר' חלפתא ור' חנניה בן תרדיון אירע להם שהיו במקדש ביום תענית והנהיגו לעשות במקומות שלהם כל מה שראו שעושין במקדש, וחכמים אמרו להם שטעו בשתים אחד לענין אמן ואחד לענין תקיעת שופר וחצוצרות, וזה דבר ברור הוא, וכמדומה לי שרבינו שמשון ראה ונזהר שלא כתב דבר זה בתוספות שלו, הרי הארכנו והרווחנו במשנה הזאת ביותר מפני שהיא אצל המפרשים קשה ועמומה.

חדושי הרשב"א מסכת ראש השנה דף כו עמוד ב

הא דאמר ר' לוי של כל השנה בפשוטין תמיה לי ר' לוי דאמר כמאן דהא ת"ק דמתני' בכפופין קאמר ור' יהודה לא משמע דפליג אלא בשל ר"ה ושל יובל הא בשל תעניות לא, ושמא ר' לוי לאו דוקא פשוטין קאמר אלא אפי' בפשוטין לאפוקי דלא בעינן דוקא בכפופין כראש השנה ויובל ואי נמי בפשוטין דוקא להיכירא בעלמא דאינו אלא לכנופיא.

חדושי הריטב"א מסכת ראש השנה דף כו עמוד ב

מתני' שופר של ר"ה של יעל פשוט. וא"ת דהא קתני רישא כל השופרות כשרין ולא מפלגינן בין פשוט לכפוף, וכי תימא דמתני' פליגא רישא אסיפא ותנאי היא כדמפרשי קצת רבנן ז"ל, חדא דא"כ תנא היכי מסתים לה סתומי הוה ליה למיתני בסיפא ר' פלוני אומר א"נ אחרים אומרים, ועוד היכי לא מפרשי לה בגמרא ונוקמה כתנאי ונימא [מאן] אינהו הני תנאי, דהכי אורחא דתלמודא, ועוד אי הך סיפא לעיכובא הוא ומדאורייתא מנא ליה להאי תנא דבעינן מדאורייתא [פשוט ולא כפוף ולר' יהודה] כפוף ולא פשוט דהא שופר אמר רחמנא ובין שהוא כפוף או פשוט שופר הוא, והנכון דעיקר מתני' מילי מילי קתני וברישא קתני דין תורה והך סיפא למצוה מן המובחר מדרבנן, דסבר ת"ק דפשוט מעלי טפי לר"ה כדאמרינן בגמרא דהא דפשוט טפי מעלי כדי שיהא זכר לפשוט הדורי הלב וגם לפשוט ראשנו בתפלה למעלה כדכתיב נשא לבבינו אל כפים וכו', ומשוה יובל לר"ה משום דכתיב שביעי שביעי לגז"ש כדאיתא בפרק דלקמן (ל"ד א') ור' יהודה סבר דמצוה יותר בר"ה בכפופין דכמה דכייף טפי מעלי זכר לכוף הגוף לתפלה ותחנונים כעני כי יעטוף, וביובל בעי של יעל פשוט לפי שהוא דרך חירות לעבדים שנשאו ראש, א"נ כטעמא דפרישו בירושלמי תקנו מצוי למצוי ושאינו מצוי לשאינו מצוי, ולאו למימרא דר' יהודה לית ליה גזירה שוה דשביעי שביעי דהא לא סגיא דלאו הכי אלא דקסבר דבהא מילתא דרבנן למצוה לא חיישינן לגז"ש ומאי דשייך במילתא למיעבד עדיף טפי.

ויעל פרש"י שהוא מין חיה שהוא עז הבר, ולא כפירוש בעל הערוך שהוא כשבה קטנה דהכתיב (דברים י"ד) שור שה כשבים ושה עזים וכתיב ואקו ודישון ומתרגמינן ויעלא ורימא אלמא לאו כשבה היא, אלא מין חיה, וכן הכתוב אומר הרים הגבוהים ליעלים, ומיהו קשיא דהא כתיב (יחזקאל כ"ז) קרנות שן והבנים ותרגם יונתן קרנין דיעלין, וא"כ של יעל קרן אקרי שופר לא אקרי, וי"ל דההוא מינא אחרינא הוא שאין קרן שלו חלול.

והוי יודע דהא דקתני של יעל פשוט לאו למימרא דמצוה בשל יעל ממש, אלא מצוה בפשוטין, ויעל נקט משום דרגילי ביה במקדש וכדקתני ופיו מצופה זהב ושתי חצוצרות מן הצדדין לפי מנהג המקדש וחיוב שלו, תדע דהא ר' יהודה קתני בר"ה בשל זכרים כלומר בשל איל כדאמרינן (לעיל א') דקרו לדיכרא יובלא, ובודאי דבשל זכרים לאו דוקא, אלא לפי שהוא מצוי ורגיל, אלא בשל כפופים דוקא, תדע דהא אמר ר' לוי בגמרא מצוה בכפופין ופרכינן ולימא הלכה כר' יהודה אלמא דר' יהודה לא קפיד אלא אכפופין ומינה דת"ק לא קפיד אלא אפשוטין, והכי מוכח טעמא דאמרינן עלייהו בגמרא דמר סבר כמה דפשיט טפי מעלי ומר סבר כמה דכייף טפי מעלי, והא דאמרינן בפ"ק (ט"ז א') למה תוקעין בשופר של איל הא פרישנא עלה דאדרבה היא זו שאלתו של ר' אבהו על המנהג כיון דליכא לא חיובא דאורייתא ולא חיוב מצוה דרבנן.

ובתעניות בשל זכרים. פי' דאע"ג דתענית יום צרה וצעקה הוא כמו ר"ה, אפילו הכי כיון דתקיעתא אינם בחיוב גמור אלא בכנופיא ולהעלות תפלה בתקיעות, ואין סדר תקיעות ולא פסולי שופר מעכבין בהן, דין הוא דמשוינן בהו הפרישא בינייהו ובין תקיעות דאורייתא, ונעביד בכפופין משום הלכף כאגמון ראשו (ישעיה נ"ח) כאדם הנכלם ונחפר כי מעשיו הביאו לו צרה הזאת.

שוה היובל. פי' יום הכפורים של יובל. לתקיעה ולברכות. פי' לסדר תקיעות ולסדר ברכות לומר מלכיות זכרונות ושופרות משום דעבדינן גזירה שוה בכולהו ואף על גב דברכות דרבנן נינהו כדאיתא לקמן (ל"ד ב'), ור' יהודה פליג בענין השופר מטעמא דכתיבנא לעיל.

וחזינן לר' יהודה דלא איירי בענין התעניות, ויש אומרים דכיון דלא פליג מודה הוא לת"ק דבתעניות בשל זכרים ודינן לדבריו כראש השנה דלדידיה דמי טפי מיובל שהוא דרך חירות, וק"ל א"כ ר' לוי דאמר ובתעניות בפשוטין כדאיתא במקצת נוסחי דאמר כמאן לא תנא קמא ולא ר' יהודה, ויש אומרים דר' לוי אף בפשוטין קאמר לאפוקי דלא בעינן דוקא בכפופין כראש השנה, א"נ ר' לוי פליג וסבר דפשוטין דוקא עדיפא להיכירא בעלמא, ויותר היה נ"ל דר' יהודה בתעניות פשוטין בעי דלכו"ע מפלגינן בין תקיעות דר"ה ושל תעניות דהני דאורייתא והני דרבנן, ולהכי לא חייש לפרושי אלא (רמא) [רמז] לה במאי דקתני בר"ה תוקעין בשל זכרים כלומר ולא בתעניות, ונקט יובל לפשוטין להדיא משום דאיירי ביה ת"ק דידיה, ור' לוי דאמר כר' יהודה, ומכל מקום [אף] נוסחאות דלא גרסי בדר' לוי בתעניות כלום (ו)בודאי הא דלא איירי ביה או משום דסבר דליכא קפידא בתעניות בין כפופין לפשוטין או משום דסבר דמצוה בפשוטין, דכיון דלדבריו מצות יובל ור"ה בכפופין אי אפשר לחייב בהם בתעניות דא"כ יהו כל תקיעות השנה שוין. והעולם נוהגין לתקוע בתעניות בכפופין כדברי ת"ק וכפי סברא ראשונה שכתבנו.

גמ' אמר ר' לוי וכו'. פי' ארכבה אתרי רכשי, סבירא ליה בראש השנה כר' יהודה דמצוה בכפופין ולענין יובל סבר דבעינן למיעבד גזירה שוה כתנא קמא ואפילו בהא דליכא אלא מדרבנן דכיון דשוו בדיני דאורייתא דין הוא דלישוו בהא, ואף על גב דלפי סברא פשוטין עדיפא טפי ליובל שהוא חירות ושמחה.

בית הבחירה למאירי מסכת ראש השנה דף כו עמוד ב

המשנה הרביעית שופר של ראש השנה של יעל פשוט וכו' כונת המשנה לבאר לנו שאע"פ שרוב השופרות כשרים כמו שהתבאר במשנה שלפניה יש מהם שהוא קודם לכתחלה ואמר שבר"ה עקר המצוה בשל יעל שהוא פשוט שכל תקיעה שבתפלה לפשוט אנו צריכים ופיו מצופה זהב פי' בגמ' שלא במקום הנחת פה שלא תהא חציצה בינו ובין שפתיו ושתי חצוצרות משני צדדים כלומר התוקע בשופר עומד באמצע והתוקעים בחצוצרות עומדים לו מזה ומזה ותוקעים עמו והתוקע בשופר מאריך אחר שפסק קול החצוצרות מפני שמצות היום בשופר ופי' בגמ' שלא נאמר דבר זה אלא במקדש אבל בגבולין מקום שיש חצוצרות כגון תעניות אין שופר מקום שיש שופר ר"ל ר"ה אין חצוצרות ובתעניות שהיו תוקעין בשופר באותן ו' ברכות הנוספות כמו שהתבאר במקומו במס' תענית ט"ז ב' תוקעין בשל זכרים ר"ל שופר של איל שהוא כפוף ולאו דוקא זכרים ולא נקבות אלא זכרים דקאמר פירושו אילים שתרגומו דכרין וקרן שלהם כפוף ומצוה בו יותר מבאחרים שמתוך התענית והצרה הוא צריך לכוף ראשו ולבו והוא הרמז בכפוף ופיו מצופה כסף שאין שם כבוד יום טוב ושתי חצוצרות באמצע ושני שופרות אחד מימין לחצוצרות ואחד משמאלם שכל שהוא עקר מצוה ליום הוא מונח באמצע ומ"מ אין חצוצרות באות פחות משנים שופר מקצר וחצוצרות מאריכות אחר הפסק קול השופר שמצות היום בחצוצרות דכתיב על הצר הצורר אתכם והרעותם בחצוצרות כל שיצר לכם.

שוה היובל לר"ה וכו' פירוש השוה הכתוב יום הכפורים של יובל שהיו תוקעין בו שופר לשלוח עבדים להיות אותה תקיעה בפשוט כשל ר"ה כמו שדרשו בחדש השביעי שיהו כל תקיעות של חדש השביעי שוות ולברכות פירוש לכלול בתוך התפלה מלכיות זכרונות ושופרות על הדרך שעושין בר"ה ומ"מ פי' בגמ' שאין אומרין ביום הכפורים של יובל זה היום תחלת מעשיך שאין אומרין כן אלא בתשרי ולדעת האומר בתשרי נברא העולם ור' יהודה חולק בענין השופר לומר שבר"ה עקר המצוה בשל איל שהוא כפוף שאף הוא יום הדין וצריך לכפיית הלב ולשחיית הקומה אבל של יובל שהוא לסימן חירות ושלוח עבדים בשל יעלים אבל בשל תעניות מודה ר' יהודה בכפופים ויש חולקין בזו ואין נראה לי ולענין פסק למצוה הלכה כר' יהודה להיות של ר"ה בכפופים ושל יובל בפשוטים ובתלמוד המערב הוזכר טעם שפירשנו תקנו כפוף לכפוף ופשוט לפשוט ר"ל כפוף בזמן שהלבבות כפופים ופשוט לזמן שהלבבות מרווחים ועוד אמרו שם תקנו מצוי למצוי ושאינו מצוי לשאינו מצוי פירוש ר"ה מצוי שהוא בכל שנה וכן שופר של איל מצוי ומ"מ כלם כשרים בדיעבד חוץ משל פרה כמו שביארנו.

מרומי שדה מסכת ראש השנה דף כו עמוד ב

שם בגמ'. א"ר לוי כו' ושל כל השנה בפשוטין, ופי' רש"י של תעניות. פי' דאלו בש"ד כמו בערב שבת וכדומה, ודאי אין נפ"מ, ומאי דבעי ליעבד, אחרי שאין בו מצ"ע מה"ת, ורק להכרזה, אלא ע"כ דאיירי בשל תעניות. וקשה טובא דא"כ דר' לוי דלא כמאן, דלא כר"י ולא כרבנן. ונראה דבמשנה איירי בביהמ"ק דתקעי בחצוצרות כמבואר בקרא, וצירפו להם שופרות עפ"י המקרא בחצוצרות ובקול שופר, משו"ה ראוי לדקדק שיהא לפי הענין, דהיינו כמו דכייף כו'. אבל ר' לוי מיירי במדינה, דגם בתענית בשופר הוי כמו שנבאר בסמוך, ובעינן שיהא השופר מעין החצוצרות דקרא, והיינו פשוטין, לדעת דבמקרא כתיב חצוצרות:

שם. מר סבר בר"ה כמה דכייף איניש דעתיה טפי מעלי. משום דאז הוי עיקר יום הדין, ודומה ליומא דצערא דאי' בשבת דף י', כי איכא צערא בעלמא הוי פכר ידיה ומצלי, אמר כעבדא קמיה מריה. וביוה"כ דהוי יום הרחמים ומחילת עון, כמה דפשיט דעתיה טפי מעלי. ומר סבר ברה"ש כמה דפשיט איניש דעתיה טפי מעלי, משום דאז מלכות שמים, והוי כמו דאיכא שלמא בעלמא. אבל בתענית ודאי הוי צערא בעלמא, ומשו"ה כמה דכייף עדיף טפי. ור' לוי לא אמר דבתענית יהיו פשוטין, אלא משום דבמדינה שאין חצוצרות ראוי לעשות דוגמא דחצוצרות שהן פשוטין, וכמו דתנן שלהי מס' קנין קרניו שתי חצוצרות, ובע"ז דף מ"ג אי' קרניו מהו לחצוצרות. ובאמת אינן חצוצרות, דהא חצוצרות אינן אלא של מתכות, ורק משום שהן שוין ופשוטין, דמיין לחצוצרות, ועי' מש"כ בהע"ש סי' קע"א אות א' בס"ד:

בעל המאור מסכת ראש השנה דף ו עמוד א

תנ"ה בד"א במקדש אבל בגבולין מקום שיש חצוצרות אין שופר וכו' וקי"ל כי הא מתניתא ואני תמה ממה שראיתי בתשובת הגאונים נהגו לתקוע בתענית בשופר ולפי משנה זו נראה לנו שאין לנו לתקוע בתעניות בגבולין אלא בחצוצרות.

מלחמת ה' מסכת ראש השנה דף ו עמוד א

כתוב בספר המאור תנ"ה בד"א במקדש אבל בגבולין וכו' עד אלא בחצוצרות:

אמר הכותב כמה הרבה שנים גדל בעה"מ בבית המדרש ולא שמע שהן סומכין על אותה הלכה שהיא במס' תעניות במה מתריעין רב יהודה אמר בשופרות ותנ"ה וסימן לדבר יריחו ויריחו בשופרות הוה ומפרש נמי בירושלמי קומי ריב"ל תוקעין בתעניתא רבי בעי ויתקעון קומו בחצוצרתא ולא שמיע דתניא חצוצרות במקדש ואין חצוצרות בגבולין ויש לנו לפרש לדעתם מקום שיש שופר כגון ר"ה ותעניות אין חצוצרות מקום שיש חצוצרות כגון מלחמה כדכתיב על הצר הצורר אתכם והרעותם בחצוצרות אין שופר ואמרי' במס' תעניות שאין אומרים זכרונות ושופרות אלא בר"ה וביובל ובשעת המלחמה אמר כסדר הזה עושין במלחמה והיו תוקעין בחצוצרות ולא בשופר שהרי מקרא מלא הוא וברייתא לאו אסיפא דמתני' תניא דקתני שמצות היום בחצוצרות אלא בעלמא תניא והטעם שלא למדו התרעה בחצוצרות אלא במקדש ובמלחמה שכל ישראל תלויין בדבר מ"ט דחצוצרות בכנופיא דכל ישראל כתיבי הא בעלמא לא אלא מדרבי רחמנא על הצר הצורר אתכם גמרי' התרעה לכל צרה וצרה שלא תבא על הצבור ובמה בשופר כעין ר"ה א"נ כיון דלא קפידא נהגו בשופרות כדאמרי' בירושלמי בתעניות ולמה תוקעין בקרנות לומר חושבנו כאילו גועים כבהמה לפניך וזהו טעם הגאונים ואין לי לפרש יותר בזה:

חדושי הרשב"א מסכת ראש השנה דף כז עמוד א

תניא נמי הכי מקום שיש שופר אין חצוצרות מקום שיש חצוצרות אין שופר. פרש"י ז"ל מקום שיש שופר כגון ר"ה ויובל, מקום שיש חצוצרות כגון תעניות וכן פירשו רוב המפרשים. וכתב הרב בעל המאור ז"ל ואני תמה ממה שראיתי בתשובת הגאונים ז"ל נהגו לתקוע בתעניות בשופר ולפי משנה זו נראה לנו שאין לנו לתקוע בתעניות בגבולין אלא בחצוצרות. והראב"ד ז"ל הוסיף בה קושיא במס' תענית בפ' כיצד (י"ד א') מדאמרינן התם במה מתריעין בשופר והכא אמרינן בחצוצרות, ותירץ דהכא בתקיעות שבסוף כל ברכה וברכה משש הברכות שמוסיפין ואותן תקיעות והרעות היו בחצוצרות וההיא הרעה שאמרו בפ' כיצד שהיא בשופר היא הרעה שלא בשעת הברכות אלא בשעה שמרבין בתפלה ותחנונים, והיינו דאיכא מאן דאמר התם דאין מתריעין אלא בפה והכא תנינן בהדיא בתעניות בשל כפופים, אבל מ"מ כך נהגו בכל מקום כמנהגן של גאונים ז"ל ומנהגן תורה היא, ומצאתי סעד לדבריהם מן הירושלמי דגרסינן התם בשמעתין דהכא קומי ר' יהושע תקעון בתעניתא, ר' יוסה בעא ויתקעון קומיה בחצוצרתא, ולא שמיע דתני חצוצרות במקדש ואין חצוצרות בגבולין. ונראה שיש חסרון בנוסחת הירושלמי וכך היא קומי ר' יהושע תקעון בתעניתא בשופר, אלמא בגבולין בתענית בשופר היו תוקעין ואין חצוצרות לעולם בתענית אלא במקדש. ולפי זה הא דקתני מקום שיש חצוצרות אין שופר היינו בשעת מלחמה כדכתיב והרעותם בחצוצרות. אח"כ מצאתי כך לרמב"ן נ"ר בליקוטיו. ועוד אפשר לי לומר דהא דתניא מקום שיש שופר וכו' לאו עכובא הוא לתעניות שלא יהא אלא בחצוצרות אלא לומר שאין תוקעין בגבולין בשנים בשופר וחצוצרות אלא באחד מהן, והילכך בר"ה ויובל שיש שופר על כל פנים בגבולין שמצות היום מן התורה בשופר אין חצוצרות, ובתעניות אם יש שם חצוצרות אין שופר ואם יש שם שופר אין חצוצרות, ולא שיהא החיוב על כל פנים בתעניות בגבולין בחצוצרות אלא שלא יהו שם שופר וחצוצרות. והא דמקשה בירושלמי ויתקעון קומיה בחצוצרתא חצוצרתא עם השופר קאמר וא"ל דמתניתא תני כן דאין חצוצרות בגבולין כלומר במקום שיש שופר וכל שהוא תוקע בשופר בגבולין בין בחובה כראש השנה ויובל בין בבחירה כתעניות שאלו רצה לתקוע בזה או בזה עושה ותקע בשופר לא יביא לשם חצוצרות, וההיא ברייתא דמייתי התם בירושלמי היא היא ברייתא דמייתי הכא. ומעתה בגבולין שהנהיגו בשופר שהוא יותר מצוי הרשות בידן ובלבד שלא יביאו שם חצוצרות כנ"ל.

בית הבחירה למאירי מסכת ראש השנה דף כז עמוד א

מה שביארנו במשנה מקום שיש חצוצרות כגון תעניות יש לתמוה שהרי אמרו במסכת תענית י"ד א' במה מתריעין בשופרות ובמשנתנו אמרו ובתעניות בשל זכרים ומפני זה אני מפרש מקום שיש חצוצרות כגון שעת מלחמה ויש שתירץ שבמקדש שהיתה התקיעה של שש ברכות בתעניות בכהנים כמו שאמרו שם תקעו בני אהרן וכו' היתה בחצוצרות שאין תקיעה בכהנים אלא בחצוצרות והיתה שם גם כן תקיעה בשופרות שכל שבמקדש לשניהם אנו צריכים אבל תקיעה שברחבה של עיר ושבסוף התפלה וכל התקיעות שבגבולין אף בזמן שבית המקדש קיים כלם בשופר הם ויש מעמידין אותה של תענית לאחר חורבן והוא שתקנו הגאונים בסדור כל אותן הברכות שהן בתקיעת שופר כמו שסדרנו הענין במס' תענית ט"ז א' והוא שאמרו בתלמוד המערב למה תוקעין בקרנות לומר גועין אנו כבהמה

חדושי הרמב"ן מסכת תענית דף טו עמוד א

וקשיא לן היכי אמרינן הכא בשופרות והא התרעה דתעניות בחצוצרות היא כדתנן (ר"ה כ"ו) ובתעניות בשל זכרים כפופים ופיו מצופה כסף ושתי חצוצרות משני צדדים שופר מקצר וחצוצרות מאריכות שמצות היום בחצוצרות, ותניא התם בד"א במקדש אבל בגבולין מקום שיש שופר דהיינו בראש השנה ויובל אין חצוצרות, מקום שיש חצוצרות דהיינו תעניות אין שופר, וי"ל דהאי תנא במקדש קאי דאיכא שופרות בתעניות, ומשום דבעא למיתנא סימן לדבר יריחו דאינון שבע תקיעות בכהנים ושבע ימים נקט הכי לסיומי למילתיה כולה מילתא ביריחו כנ"ל. עוד י"ל דלא קפיד תנא למיקרי שופרא לחצוצרתא דאשתני שמייהו (שבת ל"ו א') [ו]לא אתא אלא לאפוקי התרעה בפה.

אבל בירושלמי נראה שהם סבורין דתקיעה דתענית בשופרות ממש היא, לפי שמצינו שם במס' ר"ה קומי ר' יהושע בן לוי תוקעין בתעניתא בשופר ר' יוסי בעי דיתקעון קמוי בחצוצרתא ולא שמיע דתני חצוצרות במקדש אבל לא בגבולין, ובמכלתין נמי אמור בירושלמי למה תוקעין בקרנתא לומר חושבינהו כאלו גועים כבהמה לפניך, ושוב מצאתי בתשובות הגאונים ז"ל שמנהגנו לתקוע בתעניות בשופרות, ולפי זה יש לי לדחוק ולומר דחצוצרות ליתנהו בגבולין אלא בשעת מלחמה דכתיב כי תבואו מלחמה, חצוצרות בכנופיא דכל ישראל כתיב, הילכך במקדש בתעניות דהיא כנופיא דכל ישראל מצות היום בחצוצרות, ובשופר נמי תוקעין משום דכתיב בחצוצרות וקול שופר הריעו לפני המלך ה', אבל בגבולין בשעת מלחמה בחצוצרות בלבד תוקעין ומתפללין כסדר התעניות, כדאמרינן בגמרא (ט"ז ב') לפי שאין אומרין זכרונות ושופרות אלא בר"ה וביובל ובשעת מלחמה, אלמא בשעת מלחמה אומר זכרונות ושופרות, ותוקעין בחצוצרות דקראי נינהו, הא בשאר תעניות התרועה גמרינן בהו, אבל בשופרות הוא דומיא דראש השנה, ובפ' משוח מלחמה (סוטה מ"ג א') גבי מלחמת מדין דריש וחצוצרות התרועה בידו אלו השופרות, ולא ידעתי אם שלא דקדקו בלשונם או שאין חצוצרות אלא במלחמת אויבים הצרים עליהם בארץ כדכתיב בארצכם על הצר הצורר אתכם דלמה להם לפרש אלו השופרות אלא לכך.

וראיתי להראב"ד ז"ל דלאו על שופרות של ברכות קאמר דהנהו חצוצרות תני וכהנים הוו, אבל בתקיעה שלאחר תפלה קאמר כשמרבין בתחנונים תוקעין בשופרות כדי להזכיר אילו של יצחק, ובירושלמי למה תוקעין בקרנות לומר הנה אנו גועין לפניך כבהמה, והיינו דקתני ברייתא שבע תעניות ובהם ז' התרעות, ואם על תקיעות של ברכות קאמר טובא הוו אלו דבריו ז"ל, ולאו מילתא היא שכבר הוכחנו מן סוגית הירושלמי שבמסכת ראש השנה שאין להם בגבולין אלא שופר ואין להם חצוצרות כלל, ועוד שהברייתא מפורשת היא ובהן שבע שבע התרעות, כלומר שבע התרעות בכל תענית ותענית דשבע ברכות נינהו כדתנן על השביעית הוא אומר ועל כל ברכה תקיעה וכדקתני לה בהדיא באידך פרקין, והשמיט הסופר מנוסח הרב ז"ל שבע אחד אבל בכל הנוסחאות שבע שבע התרעות כתוב בהן וסימן לדבר יריחו.

חדושי הריטב"א מסכת תענית דף יד עמוד א

מיהו איכא למידק [ד]הכא משמע [ד]התרעה דבתעניות בשופרות הוא, ואילו במסכת ר"ה פרק ראוהו ב"ד (כ"ו ב') אמרינן דבתעניות מצות היום בחצוצרות, ובמקדש תוקעים בשופר ובחצוצרות, אבל בגבולין מקום שיש חצוצרות כגון תעניות אין שופר, וכן הכתוב אומר (במדבר י') וכי תבואו מלחמה בארצכם על הצר הצורר אתכם והרעותם בחצוצרות, ובתוספות פירשו דהכא לא דק ולחצוצרות קרי שופרות, ותו דהא אמרינן בפרק אלו טרפות (סוכה ל"ד א') דאישתני שמייהו דקרי לשופרא חצוצרתא, וכן כתב הרמב"ם ז"ל (פ"ד הי"ד) ותוקעין בחצוצרות, ולפי סברא זו נהגו בצרפת שלא לתקוע לעולם בתענית צבור כיון שאין לנו חצוצרות ...

שו"ת אגרות משה אורח חיים חלק א סימן קסט

במה שאין נוהגין לתקוע בתענית צבור ב' דר"ח מרחשון תשי"ג. מע"כ ידידי הרה"ג המופלג מוהר"ר מרדכי שפיעלמאן שליט"א. מה שהקשה כתר"ה על מה שכתב הריטב"א שלפי הסברא שצריך חצוצרות בתענית נהגו בצרפת שלא לתקוע לעולם בתענית צבור כיון שאין לנו חצוצרות, וכי אין אנו יכולים לעשות חצוצרות של כסף, הנה לע"ד משמע שלהסוברים שהתקיעה היא בחצוצרות צריך דוקא באלו החצוצרות שנעשו לתקוע בהם במקדש דוקא. דלכן ניחא מה שכלל הרמב"ם למצוה אחת התקיעות שבשעת הקרבנות והתקיעות שבעתות הצרות בספר המצות מ"ע נ"ט ובמנין המצות בתחלת החבור של היד החזקה והמ"מ בריש הלכות תעניות הקשה עליו עיין שם. אבל הוא משום דצריך דוקא חצוצרות שבמקדש לכן מפרש שהויא המצוה מה לעשות בחצוצרות שציותה תורה לעשות שהוא ממילא מצוה אחת כל מה שתוקעין בהן. וזהו אולי כוונת המ"מ בתירוצו שהמצוה היא אחת כללית לתקוע בחצוצרות במקדש בעת הקרבנות ובעת הצרות בין במקדש בין בגבולין ואין ראוי למנותן בשתי מצות עיין שם ושייך זה רק כשצריך לתקוע באותן החצוצרות דמקדש דוקא אבל אם היה הדין בכל חצוצרות שאין שייך שתהיה המצוה מה לעשות בחצוצרות אלא שהוא על מעשה התקיעה ודאי הי"ל לחושבם לשתי מצות כמו שחושב תקיעת שופר דר"ה ותקיעת שופר דיוה"כ דיובל בשתי מצות במצוה קל"ז ובמצוה ק"ע. וזה סובר הריטב"א אליבא דמנהג צרפת שסברי שהתקיעה בתעניות היא בחצוצרות כדעת הרמב"ם א"כ הוא דוקא בחצוצרות דמקדש לכן לא נהגו לתקוע לעולם דהרי אין לנו החצוצרות.

ומה שהקשה כתר"ה שנשמט מהמג"א ומהאחרונים מקור המנהג שאין תוקעין דברי הריטב"א ל"ק כלום דהמג"א כתב לעיל מזה הא דכתב המ"מ שהמחוור כדברי הרשב"א או שופר או חצוצרות לכן הקשה דלמה אין נוהגין לתקוע בשופר והוצרכו האחרונים לתרץ מה שתירצו כי מצד מנהג צרפת לא היה לנו לנהוג כן כיון שסובר דהמצוה היא גם בשופר. ידידו דוש"ת באהבה, משה פיינשטיין.